**Ministru kabineta rīkojuma projekta „Par valsts budžeta ilgtermiņa saistībām jaunajai politikas iniciatīvai “2021.gada tautas skaitīšanas sagatavošana un organizēšana” un datu apstrādei līdz 2023.gadam” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I Tiesību akta projekta izstrādes nepieciešamība** | | |
| 1. | Pamatojums | Rīkojuma projekts sagatavots, pamatojoties uz Ministru kabineta 2014.gada 10.novembra sēdes protokollēmumu (protokola Nr.61 28.§ 18.punkts): *Ekonomikas ministrijai viena mēneša laikā pēc likuma “Par valsts budžetu 2015.gadam” pieņemšanas sagatavot un noteiktā kārtībā iesniegt izskatīšanai Ministru kabinetā rīkojuma projektu par ilgtermiņa saistību iekļaušanu likumprojektā “Par valsts budžetu 2016.gadam” un turpmākajiem gadiem jaunajai politikas iniciatīvai “2021.gada tautas skaitīšanas sagatavošana un organizēšana” un datu apstrādei līdz 2023.gadam.* |
| 2. | Pašreizējā situācija un problēmas | Ministru kabinets 2012.gada 21.februārī uzdeva Ekonomikas ministrijai (protokols Nr. 10 37.§) izstrādāt priekšlikumus nākamās tautas skaitīšanas organizēšanas pilnveidošanai, lai 2021.gada tautas skaitīšanu varētu veikt, visu nepieciešamo informāciju iegūstot no administratīvajiem reģistriem un citām datu bāzēm, atsakoties no iedzīvotāju aptaujas internetā vai viņu dzīvesvietās.  Ministru kabineta sēdē 2013.gada 16.aprīlī, izskatot Ekonomikas ministrijas iesniegto informatīvo ziņojumu „Par nākamās, 2021.gada tautas skaitīšanas sagatavošanas pilnveidošanu”, tai skaitā salīdzinošus izmaksu aprēķinus, ja tiktu izmantotas dažādas tautas skaitīšanas veikšanas metodes, tika atbalstīts priekšlikums 2021.gada tautas skaitīšanu veikt, izmantojot administratīvos datu avotus, kā arī regulārajos Centrālās statistikas pārvaldes veicamajos apsekojumos iegūto informāciju.  Ekonomikas ministrijas izveidotajai darba grupai priekšlikumu izstrādei nākamās tautas skaitīšanas organizēšanas pilnveidošanai tika uzdots turpināt darbu pastāvīgi, izstrādāt detalizētāku 2021.gada tautas skaitīšanas sagatavošanas un organizēšanas pasākumu plānu, kontrolēt tā izpildi.  2014.gada 3.novembrī Ekonomikas ministrija, pamatojoties uz Ministru kabineta 2013.gada 16.aprīļa sēdes protokola Nr. 20 48.§, iesniedza izskatīšanai Ministru kabinetā Pasākumu plāna 2021.gada tautas skaitīšanas sagatavošanai un organizēšanai projektu, Ministru kabineta rīkojuma projektu „Par pasākumu plānu 2021.gada tautas skaitīšanas sagatavošanai un organizēšanai” un Ministru kabineta sēdes protokollēmuma projektu.  Ekonomikas ministrija (Centrālā statistikas pārvalde - turpmāk - CSP) ir sagatavojusi aprēķinus par nepieciešamo valsts budžeta finansējumu Ministru kabineta 2014.gada 10.novembra sēdē atbalstītās jaunās politikas iniciatīvas “2021.gada tautas skaitīšanas sagatavošana un organizēšana” un datu apstrādei līdz 2023.gadam realizēšanai.  2021.gada tautas skaitīšanas sagatavošanai un organizēšanai CSP paredzētie pasākumi ietver:  1. Sociālajai statistikai, tai skaitā 2021.gada tautas skaitīšanas programmas izpildei un ikgadējai iedzīvotāju skaita novērtēšanai, kā arī 2021.gada skaitīšanas programmas izpildei par iedzīvotāju mājokļiem nepieciešamās datu noliktavas (datu apstrādes sistēmas) izveidi un uzturēšanu;  2. Rādītāju sistēmas izveidošanu atbilstošās informācijas iegūšanai 2021.gada tautas skaitīšanas programmā paredzētās informācijas nodrošināšanai;  3. 2021.gada tautas skaitīšanas sagatavošanu un organizēšanu, iegūto datu apstrādi un izplatīšanu.  Bez tam, lai 2021.gada tautas skaitīšanu varētu veikt, visu nepieciešamo informāciju iegūstot tikai no administratīvajiem reģistriem, ieskaitot citu ministriju un institūciju uzturētos administratīvo datu avotus, ir nepieciešami papildus finanšu līdzekļi Iekšlietu ministrijai (Pilsonības un migrācijas lietu pārvaldei) Iedzīvotāju reģistra IS programmatūras pilnveidošanai un Tieslietu ministrijai (Valsts zemes dienestam) labiekārtojumu klasifikācijas precizēšanai un iekļaušanai Nekustamā īpašuma valsts kadastra informācijas sistēmā (NĪVK IS), informācijas par būvju ekspluatācijā pieņemšanas gadiem iegūšanai no arhīviem un reģistrēšanai NĪVK IS, dabā esošo, bet NĪVK IS nereģistrēto būvju reģistrācijai, būvju deklarēšanas sistēmas izveidei un ieviešanai un inženierkomunikāciju datu iegūšanai no lielajiem inženierkomunikāciju informācijas turētājiem un ievietošanai NĪVK IS.  Iekšlietu un Tieslietu ministrijai augstāk norādīto ar 2021.gada tautas skaitīšanu saistīto pasākumu veikšanai nepieciešamais finansējums budžetā nav piešķirts. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Iekļaut Ekonomikas ministrijai ilgtermiņa saistībās 2016.-2023.gadam finansējumu “2021.gada tautas skaitīšanas sagatavošana un organizēšana” t.sk.  2016.gadā - 215 017 *euro*,  2017.gadā - 223 389 *euro*,  2018.gadā - 257 738 *euro*,  2019.gadā - 256 258 *euro*,  2020.gadā - 445 973 *euro*,  2021.gadā - 434 133 *euro*,  2022.gadā - 291 846 *euro* un  2023.gadā - 127 105 *euro* apmērā. |
| 5. | Projekta izstrādē iesaistītās institūcijas | Ekonomikas ministrija, Centrālā statistikas pārvalde |
| 6. | Iemesli, kādēļ netika nodrošināta sabiedrības līdzdalība | Projekts neparedz būtiskas izmaiņas pastāvošajā tiesiskajā regulējumā. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2015 | | Turpmākie trīs gadi (*euro*) | | |
| 2016 | 2017 | 2018 |
|  | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015. gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  | 0 | 0 | 0 | 0 |
| 1.1. valsts pamatbudžets, tai skaitā, ieņēmumi no maksas pakalpojumiem un citi ieņēmumi |  | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 211 456 | 0 |  |  | 46 282 |
| 2.1. valsts pamatbudžets | 211 456 | 0 |  |  | 46 282 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 |  |  | -46 282 |
| 3.1. valsts pamatbudžets | 0 | 0 |  |  | -46 282 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  | 0 | 0 | 0 | 0 |
| 5.3. pašvaldību budžets |  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  6.1. detalizēts ieņēmumu aprēķins | Neattiecas. | | | | |
| 6.2. detalizēts izdevumu aprēķins | Neattiecas. | | | | |
| 7. Cita informācija | Likumā “Par valsts budžetu 2015.gadam” un likumā “Par vidējā termiņa budžeta ietvaru 2015., 2016. un 2017.gadam” 2021.gada tautas skaitīšanas sagatavošanai ieplānots finansējums, attiecīgi, 211 456 e*uro*, 215 017 *euro* un 223 389 *euro* apmērā.  Šo finansējumu nepieciešams iekļaut valsts ilgtermiņa saistībās.  No 2018.-2023. gadam nepieciešams piešķirt papildu finansējumu šādām aktivitātēm:  1. Sociālajai statistikai, tai skaitā 2021.gada tautas skaitīšanas programmas izpildei un ikgadējai iedzīvotāju skaita novērtēšanai, kā arī 2021.gada skaitīšanas programmas izpildei par iedzīvotāju mājokļiem nepieciešamās datu noliktavas (datu apstrādes sistēmas) izveidei un uzturēšanai - 853 722 *euro*, t.sk., 2016.-2021.gadā ik gadu 142 287 *euro* apmērā.  Plānotie pasākumi 2016. - 2021.gadā:  2014.gadā izveidotās Sociālās statistikas datu noliktavas funkciju funkcionalitātes papildināšana, definējot sarežģītas saites starp tabulām viena datu avota ietvaros vai starp vairākiem avotiem, papildinot funkcionalitāti ar automātisko datu labošanu un nodrošinot datu avota tabulu attēlošanu un saišu aprakstīšanu ar grafiskiem rīkiem;  Jaunu funkciju izstrādāšana datu apstrādes sistēmā, nodrošinot iespēju apstrādāt agregētus datus, attīstot atskaišu funkcionalitāti, nodrošinot kopējo klasifikatoru izmantošanu, sistēmā iestrādājot unikālos identifikatorus, nodrošinot vairāku periodu datu analīzi, dažādu kvalitātes un kvantitātes protokolu un atskaišu sagatavošanu;  Datu apstrādes sistēmas izveidošana, iegūtās informācijas no administratīvajiem datu avotiem apkopošanai un analīzei, lai nodrošinātu kvalitatīvu datu iegūšanu par iedzīvotāju skaitu Latvijā un tās administratīvajās teritorijās katra gada sākumā un par mājokļiem.  2. Rādītāju sistēmas izveidošana atbilstošās informācijas iegūšanai, 2021.gada tautas skaitīšanas sagatavošana un organizēšana, iegūto datu apstrāde un izplatīšana - 1 397 737 *euro*, t.sk. 2016.gadā - 72 730 *euro*, 2017.gadā – 81 102 *euro*, 2018.gadā - 115 451 *euro*, 2019.gadā - 113 971 *euro*, 2020.gadā - 303 686 *euro*, 2021.gadā - 291 846 *euro*, 2022.gadā - 291 846 *euro* un 2023.gadā - 127 105 *euro* apmērā.  Plānotie pasākumi pa gadiem:  **2016.gads**: Mikroskaitīšanas datu analīze, iedzīvotāju skaita novērtēšanas metodoloģijas precizitātes izpēte. Administratīvo datu, kas raksturo iedzīvotāju ekonomisko stāvokli, apzināšana, to kvalitātes novērtēšanas un savienošanas ar Iedzīvotāju reģistra datiem uzsākšana. Konkrēto rādītāju novērtēšanas metožu izstrādes uzsākšana, gadījumos, ja CSP pieejamajos administratīvajos datos trūkst informācijas par pētāmiem rādītājiem, tā ir nepilnīga vai neprecīza. (40 administratīvie datu avoti, CSP regulārie apsekojumi).  **2017.gads**: Administratīvo datu, kas iekļauj iedzīvotājus raksturojošos demogrāfiskos datus, kā arī viņu mājsaimniecību raksturojumu, apzināšana, to kvalitātes novērtēšana. Ģimenes matricas sagatavošanai nepieciešamā algoritma izstrāde un tā pielietošana, izmantojot Iedzīvotāju reģistra datus. Konkrēto rādītāju novērtēšanas metožu izstrāde, gadījumos, ja CSP pieejamajos administratīvajos datos trūkst informācijas par pētāmiem rādītājiem, tā ir nepilnīga vai neprecīza. (40 administratīvie datu avoti, CSP regulārie apsekojumi).  **2018.gads**: Metodoloģijas, kā iegūt tautas skaitīšanai nepieciešamo informāciju par iedzīvotāju ekonomiskās aktivitāti, izmantojot tikai administratīvo datu avotus, izstrādāšana. Tās pārbaude, veicot datu apkopošanu par visiem valsts iedzīvotājiem. (40 administratīvie datu avoti, CSP regulārie apsekojumi). Datu imputācija gadījumos, ja CSP pieejamajos administratīvajos datos trūkst informācijas par pētāmiem rādītājiem, tā ir nepilnīga vai neprecīza.  **2019.gads**: Administratīvo datu avotu, kas raksturo iedzīvotāju pastāvīgo dzīvesvietu un to mājokļus, savietošana ar iedzīvotājus raksturojošo demogrāfijas informāciju (40 administratīvie datu avoti, CSP regulārie apsekojumi). Datu imputācija gadījumos, ja CSP pieejamajos administratīvajos datos trūkst informācijas par pētāmiem rādītājiem, tā ir nepilnīga vai neprecīza.  **2020.gads**: Izmēģinājuma tautas skaitīšana (40 administratīvie datu avoti, CSP regulārie apsekojumi ), tās rezultātu apkopošana, analīze, nepieciešamo precizējumu un papildinājumu sagatavošana organizatoriskajos un metodoloģiskajos dokumentos.  **2021.gads**: Datu vākšana saskaņā ar 2021.gada iedzīvotāju un mājokļu skaitīšanas programmu (43 administratīvie datu avoti, CSP regulārie apsekojumi), datu avotu kombinēšana, loģiskā kontrole un imputācija.  **2022.gads**: Kopsavilkuma tabulas par personām un mājokļiem, datu publicēšana (daļēja).  **2023.gads**: Kopsavilkuma tabulas par mājsaimniecībām un ģimenēm, datu publicēšana, hiperkubi un meta dati Eiropas Komisijai (*Eurostat*).  Salīdzinot ar Ministru kabinetā iesniegto plāna projektu „Pasākumu plāns 2021.gada tautas skaitīšanas sagatavošanai un organizēšanai” ir precizēts nepieciešamā finansējuma aprēķins no 2018. līdz 2023.gadam. Izvērtējot plānotos pasākumus, padziļinātai no administratīvo datu avotiem saņemamo datu kvalitātes un ticamības pārbaudei gan tautas skaitīšanas sagatavošanas, gan apkopoto datu apstrādes posmā, nepieciešamo amata vietu skaits palielināts par 1,5 cilvēkgadiem. Precizēts arī aprēķins preču un pakalpojumu apjomā - sakaru pakalpojumu, datu bāzu informācijas sistēmu un citu līdzīgu datubāzu informācijas iegūšanas izdevumi, izdevumi par informācijas tehnoloģiju infrastruktūras apkalpošanu, kā arī darbinieku uzturēšanas izdevumi. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2008.gada 9.jūlija Regula (EK) Nr. 763/2008 par iedzīvotāju un mājokļu skaitīšanu |
| 2. | Citas starptautiskās saistības | Nav attiecināms. |
| 3. | Cita informācija | Projekts nepieciešams Regulas Nr. 763/2008 izpildei. |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  | |  | |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. | | | | |
| Cita informācija | Nav. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Nav. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Nav attiecināms. | | Nav attiecināms. | | Nav attiecināms. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav attiecināms. | | | |
| Cita informācija | | Nav | | | |

|  |  |  |
| --- | --- | --- |
| **VII Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Centrālā statistikas pārvalde |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Anotācijas II, IV, un VI sadaļa - projekts šīs jomas neskar.

Ekonomikas ministre D. Reizniece-Ozola

Vīza: Valsts sekretāra

pienākumu izpildītājs

valsts sekretāra vietnieks J. Spiridonovs

05.03.2015.

2094

Veģis

67366771, [peteris.vegis@csb.gov.lv](mailto:peteris.vegis@csb.gov.lv)